cyanic-selkie/wikianc huggingface dataset:
Benratherlinie
De lyne begunt by de Germoans-Romoansche toalgrenze ten zuudn van Eupen in België en lopt ten oostn van Eupen na 't noordn tot an de Ollands-Belgische grenze, en lopt doa vodder deure tot an de Ollands-Duutsche grenze. Da wilt dus zeggn dat et dialect van Eupen e Nederduutsche streektoale es, en da de dialectn van de Ollandsche plekkn Vaals en Kerkrade, die oostelik van de linie liggn, Middelduutsche streektoaln zyn.
In Duutsland lopt de schiddiengslyne in noordoostelikke richtienge na de Duuts-Poolsche grenze die doar enstens de Oder volgt. Vroeger liep ze nog vodder na 't oostn tot in Ermland da ten zuudn van Königsberg (Kaliningrad) ligt.
De meeste Limburgers zeggn ich (ik) en ouch (ook). De ik/ich-isoglosse noemt de Uerdinger linie. De Uerdinger linie es e zylyne van de Benrather linie.
't Problèm es da je van nen heeln oop woordn andere isoglossn zou keun upstelln, en nie ollene van de k/ch-wisselienge moar ook van de p/(p)f- en t/(t)s-wisseliengn. Da zou dus willn zeggn da e dialect Middelduuts es van zodra et één van die klankverschuviengn oundergoan èt. Toalkundige neemn nu deurnband an da de Benrather linie de grenze es die et Nederfrankisch markeert. Da zyn de streektoaln die westelik en noordelik van die lyne liggn.
Banneux
Tussche 15 januari en den 2de moarte 1933 zoe Maria iere acht kêers verscheen zyn an de twolfjoarige Mariette Beco. Maria zoed eur tonne Vierge des Pauvres ("Moagde van d'armen") genomd eine. Ôok zoe ze zy gevroagd eine voe een klêen kappelleke te bouwn; die nog in 'tzelste joar geplatst es.
Intercommunaal Zwembad (Interbad)
't Intercommunaal Zwembad (Interbad) is e zwembadje gelegen in Assebroek (Brugge) nie te verre van de Maalse Steenweg richtienk Male en Sysêle. 't Interbad makt dêel uut van de provinciale zwembaden in regio Brugge. Neffest 't Interbad et Brugge nog twi zwembaden: 't Olympiabad en 't 'Jan Guilini'.
't Hof Van Commerce
't Hof Van Commerce es nen Belgischen rap- en hiphopgroep uut West-Vloandern. Z'ein succes in hêel Vloandern, oewel da ze in 't West-Vlams ziengn en rappn, wa dat ze buutn de provincie nie goe verstoan.
Intercommunaal Zwembad (Interbad)
't Zwembad et 6 boantjes van elk 25 meters, e ploeterbadje en nog e slierboane.
't Hof Van Commerce
Van under nen êestn cd En in Izzegem uut 1998 zyn der mêer of 8000 exemploarn van verkocht gewist. Van underne cd Rocky 7 ein ze d'er mêer of 10.000 verkocht. De afzonderlike leedn ein ôok een succesvulle solocarrière uutgebouwd, surtout Flip Kowlier en DJ 4t4 (die zelve ginne West-Vloamienk es, mor ne Limburger).
Intercommunaal Zwembad (Interbad)
Adres: Veltemweg 83, 8310 Assebroek
't Hof Van Commerce
Geschienisse
In 1997 ét de groep 't Hof Van Commerce begun, en in 1998 én ze undern jisten CD gemakt met de noame En in Izzegem. Van diene CD zyn der a-peu-près 8000 verkocht.
'T joar doar achter én ze zelfs ol under twide ploate gemakt: Herman. Doar én ze der een stik of 5000 van verkocht.
E poar joar loater, in 2002 én ze under derde ploate, Rocky 7 gemakt. Das wos e gruot succes, want z'én der 10.000 van verkocht. De group speelde in 2003 wok up de mjiste festivals in Belgie en Olland.
In 2005 én ze under, tout nu toe, latste ploate utgebrocht: Ezoa en niet anders.
Up den jisten oktober van 2005 ét de group ne TMF award gewoun' vou beste Urban Nationaal.
't Hof Van Commerce es in pauze vanaf oktober 2013 tot januari 2018 gewist. Voor hun 20 joar jubileum én ze de compilatie Niemand Grodder utgebracht, asôok de film Wien is 't Hof Van Commerce?. Sedert januari 2019, es 't Hof Van Commerce were in pauze.
1489
1486 - 1487 - 1488 - 1489 - 1490 - 1491 - 1492
Gebeurtenissn
thumb| Reliekschryn van d' heilige Ursula deur [[Hans Memling, Oud Sint-Jan, Brugge (1489)]]
Leucine
thumb|right|180px|Chemische formule van leucine thumb|right|160px|3D-stoafvôorstellienge van leucine
Plankys
thumb|Plankier 't Plankys, plankier of trottoir (AN: het voetpad) es een stroke vo voetgangers langs de stroate. Ze zyn d'r ofgezounderd van de auto's, zodoanig da ze nie overreen zyn.
1956
1953 - 1954 - 1955 - 1956 - 1957 - 1958 - 1959 't Joar 1956 is 't 56e joar in de 20e eeuwe volgenst de christelikke joartellienge.
Leucine
Leucine es een natuurlyk aminozuur. Et weirdt ofgekort mè Leu of L. De vorme die et meeste vorekomt is L-leucine, D-leucine komt by de meer exotische soortn vore.
Plankys
't Plankys weird mêestol in doalen of klienkers geleid, ol bestoat 't soms ôok uut betong of stêengruus.
Leucine
Chemische structuur
Leucine bestoat uut nen ôofdkeetn en nen zykeetn gelyk olle natuurlyke aminozuurn. De ôofdkeetn eit een aminogroep an n'êne en nen carboxylgroep an n'andere ant, mè doartussn een carbongroep. De zykeetn bestoat uut een ofgetakte koolwoaterstofverbindienge mè chemische formule -CH2CH(CH3)2. Ge zoet dus keun zeggn da leucine nen valine es mè een extra -CH2- tussngepropt. Leucine es isobaar mè isoleucine, z'ein olletwêe een massa van 131.18 g/mol. Da makt da je ze nie van elkoar keun onderscheidn mè massa-spectrometrische techniekn, en daje chromatografische techniekn moe gebruukn.
Plankys
De latste joarn weirdn ze mêer en mêer gebruukt in verkêersremmende constructies (deur ze me parkings en klêne parkskes soamn te voegn) en weirdn ze mêestol in klienkers geleid. 't Plankys weird in België allêne geleid ip plekkn woar dat er een uus gebouwd es, zodoanig da je in minder bebouwde stroatn dikwyls een ounderbrekienge krygt van 't plankys.
Leucine
Fysische karakteristiekn
Leucine beôort by de hydrofobe amninozuurn, deurda de zykeetn allêne moar bestoat uut koolwoaterstoffn. Doardeure zul'd je leucine mêestol vindn in't binneste van een proteïne, of an de butenkant at over de transmembraanregio van een eiwit goat.
Vôorkoomn en (bio)synthese
Leucine es een essentieel aminozuur voo bêestn, wa wil zeggn da je et moe binnkrygn via uw eetn. Ge keunt leucine ippakkn deur et eetn van eiers, kiekevlêes, vlêes van runders, sojabôonn en groensel. In plantn en micro-organismn weirdt et angemakt vanuut pyrodruuvezuur, et eindproduct van de glycolyse.
Genetische code
Leucine weirdt gecodeerd deur de codons UUA, UUG, CUU, CUC, CUA, en CUG.
Vliegpling van Pleiku
thumb|Vliegpling van Pleiku 't Vliegpling van Pleiku (Vietnamees: Sân bay Pleiku, Iengels: Pleiku Airport) es e vliegpling by Pleiku, e stad in de provinsje Gia Lai in de regio Tây Nguyên, de centroale hooglandn in Vietnam.
Butchered at Birth
Butchered at Birth is et 2e album va de Amerikoanse Deathmetalband Cannibal Corpse. tis in 1991 utgekomn. in Duutsland wost verboodn gewordn toet Juni 2006 vawege de albumhoeze. up de albumhoeze stoat er ne pasbevoln moedre die vermoord word deur e zombie terwijl nandern eur kiend vaste oed. up juni 2006 werd de hoeze vervangn deur ne zworte hoeze woa da ne skelette va ne baby up stoat. de jiste persiengn va de CD wos gewikkeld in wit slagerspapier, woarup de name van de band stoend en de albumtitle in rooie ienkte.
1143
1140 - 1141 - 1142 - 1143 - 1144 - 1145 - 1146 't Joar 1143 is 't 43e joar in de 12e eeuwe volgenst de christelikke joartellienge.
Massey-Ferguson
thumb|300px|Massey Ferguson 3660 Massey Ferguson is êen van de grotste bouwers van landbouwmachines en in 't bezonder trekteurs ter weireld. Et bedryf èit 37 fabriekn in neegn landn. Tegoare met d' associées en de licentiehouders weirdn under productn gefabriceerd in 85 fabriekn in 31 landn. Ze verkôopn under productn in 190 landn. Wa dus wel bewyst oe grôot Ferguson is. Typisch vo de trekteurs is ôok da ze oltyd in 't rôod gespeit zyn. Vodder moakn ze ôok nog ôogstmachienn, machienn vo gemêentelik werk en vo in den hof en parkn.
'n Dag van vandoage is M-F dêel van AGCO.
Geschiedenisse
't Bedryf is ontstoan uut de fusie van Massey, Harris en Ferguson. 't Bedryf werd ipgericht in 1847 in Newcastle in Canada deur Daniel Massey as: Newcastle Foundry and Machine Manufactory. Z' èin ôok loater fabriekn gestart in Detroit (Amerika) en Iengeland. D' êeste modelln trokkn ip die van Ford-Ferguson. Vanof 1951 begostn ze mè trekteurs te produceern mè dieselmoteurs.
Bêesten (ryk)
Et bêestnryk, wok gekend lik de Animalia, is de taxonomische ounderverdêlienge die al de bêestn omvat. 't Makt dêel uut van 't doming Eukaryootn. E bêeste wordt gedefinieerd volgens zes criteria. De mêeste bêestn voldoen an e combinoatie van die kenmerkn:
Vo uutsluutsel te verkrygn, wordn organismn den dag van vandage geclassificeerd ip basis van moleculair-genetische kenmerkn.
Et ryk Animalia bestoat uut 38 stammn, oewel da d'r doar discuusje over is omda de wetenschappers ni al d'akkoord zyn vo sommige klassn under eigen stamme te geevn. 't Wordt ounderverdêeld in 3 ounderrykn:
D'r zyn ôok bêestjes zounder ruggegroate, lik de tettingn, de krabbn en de geirnoars, d'oarebêestn, de futtn en de slekkn. De Mesozoa omvattn vôornoamelik wurmachtige bêestn. Sommigte peizn da Mesozoa Annelida, Planaria, en Nemertea omvattn, andere viendn da ze vôornoamelik ip de Trematoda trekkn.
Penebeke
De dorptjes Nôordpene en Zuudpene zyn noa 't riviertje vernoemd.
Den derde Slag by Kassel, die uutgevochtn gewist is tusschn Nôordpene en Zuudpene, den 11stn april 1677, wordt ôok de Slag an de Penebeke genoemd.
1897
1894 - 1895 - 1896 - 1897 - 1898 - 1899 - 1900 't Joar 1897 is 't 97e joar in de 19e eeuwe volgenst de christelikke joartellienge.
Andjoen
Nen andjoen (Nederlands: ajuin in Vloandern, ui in Holland) (Allium cepa) es e plante da je kut gebruukn as e sorte van groensel. 't Ginne da je ipeet es den bol vanoundern an de plante, die straf smakt en uut verschillige schelln bestoat. G'èt andjoens in vree veel verschillige kleurn en vormn.
E kwoalik neveneffect van vele andjoens eetn is gasvormieng en da je der moet van bleitn a je ze schelt.
Sint-Antoniuskerke (Blanknberge)
thumb| De Sint-Antoniuskerke in Blanknberge De Sint-Antoniuskerke van Blanknberge ligt an de stoatie en wordt deur de Blanknbergenoars 't klêen kerksje genoemd. De grôte kerke is de Sint-Rochuskerke. Vele van de kerke getuugt van 't visschersverleden.
D'êeste kerke van Blanknberge stound in tyde ip 't groundgebied Scarphout en was toegewyd an Onze Lieve Vrouwe. In de winter van 1334-1335 gerakte de kerke zwoar beschoadigd. D’r wierd beslist van em nie me te restaureern, moar een nieuwn te bouwn ip ’n idder verworvn stik ground, de Ghentele genoemd, in ’t ambacht Uutkerke, ip a-peu-près 300 m van de stadsgrenze. In 1335 ounthief groaf Lodewyk van Nevers De Ghentele van al de groafelike belastingn.
Ip 16 september 1358 wierd de nieuwe kerke ingewyd. De patrooneilign was Sint Antonius Abt. De kerke in gotischn styl was ton dubbel zo lank of dat ’n nu is.
Achter de geuzentyd en de heroveringe van de stad ip de Calvinistn in 1583 blêeft er allêne moar een ruïne mir over van de kerke.
In 1611 en ze moa begost an de herstellingswerkn. Met 't twee joar idder ofgeslootn Twoalfjoarig Bestand viel de constante dreiginge van de rebellen ip uze kust weg.
Hêel de 17ste êeuwe wierd er gewerkt an de restauroatie, moa tegen de êeuwwisselinge was 't westelik dêel nog assan een ruïne. In 1712 wierd da dêel ofgebrookn en zag de kerke d'r a-peu-près uut lik dat 'n nu is, buutn de spits ip de torre die d'r moa kwam in 1792.
In de 19ste êeuwe wierd ‘t visscherskerksje te klêne deur ’t touristisch succes van Blanknberge en d’r wierd beslist van een grottere kerke te bouwn, de Sint-Rochuskerke.
In 1889 wierd de Sint-Antoniuskerke geslootn, tegen de gouste van de visschersbevolkinge.
In 1926 is de kerke were open gesteld, gerestaureerd en in 1928 were een parochiekerke gewordn.
Beziensweirdigheedn
In 1937 is de Sint-Antoniuskerke erkend als monument.
Meirel
E meireloare, merelaar, mereloan of meirel is e zangveugel uut de famille van de Lysters (Turdidae). De noame komt van 't Latynse wôord voe meireloare, merula.
Uutzicht
De man van e meireloare is ossan zwort med en orajen bek en e gilvn oogriengel. 't Is e redelik grôotn veugel, oengeveer 25 cm lank en anze nunder vlerken oopn doen, kommn ze an e klêne 40 cm. Ze kun vuuf joar oed kommn.
't Wuuf (de puppe) is noois zwort, z'is bruunachtig, mo doenkerder dan lysters. Neurn bek is idder gilf of bruun.
De joengn en idder e grysdn bek.
thumb|left|'t Wuvetje
Verspreidienge
Meireloars komn overol in Europa vôorn, zest up Ysland, mo doa zyn ze zeldzoam. Buutn Europa leevn ze in Nieuw-Zêeland en Oostraalje, woa danze inevoerd zyn. 't Es en sorte die vele vôornkomt in West-Vloandern, oendermêer oek in de menschn nunder ovetjes. Over hêel Vloandern is 't 'n veugel die in 't mêeste aantal ovetjes zit (vogens de veugeltellienge van 2006 van Natuurpunt).
West-Vlams/Detail
Op deze pagina kan men doorklikken naar arrondissementele pagina's waar men per arrondissement per gemeente de woorden kan invullen. De gemeenten zijn waar mogelijk Noord-Zuid of Oost-West gerangschikt binnen het arrondissement. Eventueel kunnen hierop overgangen binnen een arrondissement zichtbaar worden.
Meirel
Teetn
Z'eetn olles, mo ze zyn setoe ekend deurdanze spriengn in 't ges om trilliengn te moakn en ezo tettienks no boovn te lokkn.
West-Vlams/Detail
De pagina's zijn in eerste instantie per arrondissement geordend, vervolgens per thema en uiteindelijk alfabetisch in de themas. De inhoudstafel laat toe om snel naar de gewenste tabel te "springen".
Meirel
Teetn
Kapotte slekuuzn zyn mêestol va lysters.
West-Vlams/Detail
Arroundissement Diksmude
De detailbloadn voor de gemeenten Diksmude, Oetulst, Kookloare, Kortemark, Lo-Rênienge vind je hier.
Arroundissement Yper
De detailbloadn voor de gemeenten Euvelland, Langemark-Poelkapelle, Mêesn, Poperienge, Fletern, Wervik, Yper, Zunnebeke vind je hier.
Arroundissement Kortryk
De detailbloadn voor de gemeenten Anzegem, Oavelgem, Deirlyk, Oarelbeke, Kortryk, Kuurne, Lendlee, Mêenn, Spiere-Helkin, Woaregem, Wevelgem, Zwevegem vind je hier.
Arroundissement Ostende
De detailbloadn voor de gemeenten Brèènienge, D'n Oane, Gistel, Ichtegem, Middelkerke, Ostende, Oedeburg vind je hier.
Arroundissement Roeseloare
De detailbloadn voor de gemeenten Ooglee, Iengelmunstr, Yzegem, Ledegem, Lichtervelde, Môoslee, Roeseloare, Stoan vind je hier.
Arroundissement Tielt
De detailbloadn voor de gemeenten Ardôoie, Dentergem, Mullebeke, Ôostrôzebeke, Pittem, Ruuslee, Tielt, Wielsbeke, Wiengne vind je hier.
Belgium Ypres Westhoek Rally
De Rally van Yper, officieel de Ypres Rally en vroeger de Belgium Ypres Westhoek Rally of ouk wel De 24 Eurn van Yper is een van de gekendste rally's van België. Dat is oois begunn in de joarn 60 met e klene rallysprint en een bitje met e kee is 'n egroeid tout wuk dat 'n nu is.
West-Vlams/Detail
Arroundissement Veurne
De detailbloadn voor de gemeenten Oalveriengem, De Panne, Koksyde, Nieuwpôort, Veurne vind je hier.
Belgium Ypres Westhoek Rally
Sedert middn de joarn 70 is 't e toprally in 't Europees Kampioenschap en 't ende de joarn 90 en ze etracht voun in 't Weireldkampioenschap te groaken. Dadde en is toun nie elukt, moar 'n dag va vadoage zyn ze doa were actif mei bezig en in 2007 maktn ze deel uut va 'n IRC, e voorloper van e nieuw soorte weireldkampioenschap. De menschn die dat organiseern, woarn tout januoari 2008 verenigd in A.C. Targa Florio, woavan da 't clublokoal in de Kolleblomme up de Grote Mart in Yper is. Op 7 januoari kwam 't nieuws de Targa Florio 't faillisement anevroagd adde.
Winnoars
't Zyn 3 pilootn die 'n rally 4 keirs ewonn en, ollemoale Belgn (Patrick Snijers, Robert Droogmans en Gilbert Stapelaere). Freddy Loix et ol 11 keirs ewonn, en Danny Colebunders, als co-piloot van Snijers en Princen zat al 5 keers in 't winnende team.
Dizzêle
Dizzêle (Nederlands: Dudzele) is een dorp ip e poar kilometers van Brugge, woarvan dat 't een dêelgemêente is.
Geschiedenisse
Dizzêle is een oede parochie. In 704 is 't doming Dudece geschounkn gewist an de Sint-Pietersabdye van Gent.
Dizzêle et een kerke me twi torrn: d' allêenstoande torre is in Romoanschn styl en is gebouwd gewist in de 12ste êeuwe. De kerke zelve is moar in 1871 gebouwd, moa bepoalde dêeln zyn nog uut de 17ste êeuwe. D' oudste torre was feitelik een oektorre van e veel grottere kerke. D' oude kerke is ofgebrookn gewist in de 17ste êeuwe deur de Geuzn. thumb|left|Sint-Pietersbandenkerke
Nunnebusschn
De Nunnebusschn lign in Zunnebeke.
Birger Jensen
Birger Quistorff Jensen (Koopnoagn, 1 moarte 1951 - Brugge, 4 april 2023) was e vroegern Deenschen foetboller. E stoeg in de golle. Zyn grotste succesn oalnde by Club Brugge.
Carrière
Birger Jensen, bynoame Biba, begost zyn carrière by B1903 Koopnoagn. Moa 't wos by Club Brugge dat 'n 't mêest succes adde. Jensen wos êen van de sterkouders by verzekers 't sterkste Club dat ôoit bestoan et. Van 1976 tout 1978 speelde Club kampioen, en oalde 't twi Europeesche finales (1976, 1978). In 1978 speelde Jensen de finale van de Europacup vo Landskampioen. Club miste veel spelers, moa dankzy e poar miraculeuze saves van Birger Jensen verlôor 't moa met 1-0 van e machtig Liverpool. Jensen speelde in 't hêle ouk 19 matchn vo de nationaaln ploeg van Denemarkn.
Nunnebusschn
Geschiedenisse
Ier endigde 'n Êestn Slag om Ieper op 11 november 1914. D'Iengelsche en de Fransche kostn belettn da de Duutschers giengn deuresteekn nar Ieper. Je vingt er nu e granietn kruus ter êre van James Ewen Brodie die doa sneuvelde.
D'udige situoatie
Ip 't moment zyn de Nunnebusschn vulgebouwd me weekenduzekes. De mêeste minsn weunen der permanent, oloewel da da verboodn es. Ze yvern wel om de zoake rechte te trekkn.
Oalbeke
Oalbeke (Nederlands: Aalbeke) es een dorpke in West-Vloandern en es sedert de fusie va '77 een dièlgemiènte va Kortryk. Der weun'n een kliène 3000 minsn en 't es 't er redelik landelik. De noame komt va Albecca, nen noame die ipduukt in 1136. Oalbeke ligt ip een woogte, en vandoarut ei je een skwoon zicht ip zowel de Leie en de Schelde. thumb|left|Sint-Corneliuskerke
Bezienswoardigeedn
't Restorang Sint-Cornelius es ol mjièr dan 30 joar dé referensie van de streke voe ne goe'n ip out gerôosterden cote à l'os.
Knôoppunt Oalbeke
In Oalbeke ligt er ôok het knôoppunt tussn de E17 en de E403.
Staf Versluys
Staf Versluys (Brèinienge, 1929 - Zwynoarde, ogustus 1995), was e West-Vlamsche temmerman en bôotbouwer, die 't tout styf gekend weireldzeiler gebrocht het. Tusschn 1973 en 1986 het 'n e machtig palmares byêengevoarn als weireld-en wedstrydzeiler. Je voarde drie kis de weireld round. Je bouwde de mêeste van zyn bôotn zelve. Zyn gekendstn bôot was de Rucanor Tristar.
Staf Versluys is veroungelukt in Zwynoarde ip z'n moto ip 65-joarige leeftyd.
Volbeat
250px|thumb|Volbeat in 2007 up Summer BreezeVolbeat is e meziekgroep uut Denemarkn die bestoat sedert 2001. Oloewel dat 'n stichter (Michael Poulsen) zyn achterground in de metal ligt (Dominus), speelt Volbeat idder Hardrock, Rockabilly en Rock 'n Roll. Invloedn zyn oundermêer Elvis (sommigte noemn de meziek oek Elvis-metal) en Johnny Cash, mor oek wel e dêel metalgroepn (lik Metallica en Iron Maiden).
Geschiedenisse
Achter da Michael Poulsen me Dominus (toune êen van de grotste metalgroepn uut Denemarkn) estopt wos, is 'n begunn me Volbeat. 't Gienk nie rechtet lik of dan z'oopt an, want de grôte deurbroake is er mor ekommn achter dan ze up 't festival van Roskilde stoegn in 2006. Nundern êestn CD is toune up nummer 18 van de Deenschn Top 40 erocht.
Trekteur
thumb|right|Nen modernen trekteur (me veiligheidscabinne) thumb|Stôomtrekteurs thumb|Nen trekteur in d' odde joarn, van [[Mercedes]] thumb|right|Oldtimer van [[Massey-Ferguson]]
Volbeat
Geschiedenisse
Nundern twin full-cd (Rock The Rebel/Metal The Devil) is in Denemarkn zest endigd up numerô êen. In 2007 en ze oundermêer espeeld up Wacken, 't grotste metalfestival van de weireld.
Trekteur
Nen trekteur of tracteur is een voertuug geconstrueerd vo 't werk in de landbouw te verlichtn. Mêestal trekt den trekteur een andre macine vôort die nôdig is in 't werk of e (load)karre.
Volbeat
Geschiedenisse
Êen va nunder bekendste nummers is e cover van Dusty Springfield (I only wanna be with you).
Yperiet
thumb|right|300px|1,1-thiobis(2-chloorethaan): de chemische formule van Yperiet
Volbeat
Noame
De noame Volbeat is uutevoen deur 'n zanger, mo 't is oek de noame van e bêestje uut Pokemon.
Trekteur
Verre oltyd zyn d'achterwieln grôder dan de vôorwieln. Doadeure kant 'n nie (makkelik) vaste lôopn ip 't veld. Sommigte tracteurs èin zelfs doubele bandn an, das vô nog mêer grip, ze gebruukn da mêer in Amerika dan oalier.
Yperiet
Yperiet of mosterdgas is e vloeistoffe die styf pykt as ze in contact komt mi je vel of jen ôgen. Ouk oa je de damp inoasemt, vergoa je van ’t zêer. Je kan 't er blind va komn. En op je vel komn d’er grôte bloazen.
Trekteur
Vanof da je 16 joar zyt kuj je probeern een G-rybewys t' oaln wa da je nôdig èit vo mè ne tracteur meugn te ryen (tot 20 ton). De mensn geboorn vô oktober 1982 èin gin rybewys nôdig.
Yperiet
In den Êeste Weireldoorloge wos da gas voe den êeste kê gebruukt deur de Duutschers in 1917 an ’t frount by Yper (vandoar oek de noame). ’t Ed e joar gedeurd vôorn da de Iengelsche oek nundern variant addn.
Trekteur
Trekteurs èin ôok vé mêer vetissn/vitessn dan nen otto omda ze moetn vé verschillende sneleedn exact anoudn en ôok vo vé macht t'èin. By oude trekteurs met e bêtje slete ip kun je wel kê mezérie èin voor in de zjuste vitesse te roakn dus èin de constructeurs nu veranderd dan de trekteurs nu twêe versnellingspookn èin of dat et digitoal werkt in plekke dan vroeger mè êen versnellingspoke e stik of acht vetessn.
Yperiet
De bedoeling van ’t gas, als woapen, is ni om de tegenstander dôod te doen (want 99% van de slachtoffers overleefde Yperiet) moar om nem uut te schoakeln. Dat adde e perversche reden: e gewoendn soldoat zorgt voe mêer miserie in zyn regiment dan e dôon soldoat.
Trekteur
Ip trekteurs steekn ze ôok soms vorkn zoda ze em kunn gebruukn as clark of schepn vo bulldozer of kroane. Trekteurs weirdn ôok mêer en mêer gebruukt in transportbedryvn ter vervangienge van camiongs omda ze ôok grôte loadiengn kunn vervoern en 't minder kost vo te verzekern en der gin controlle ip is da j' om de zôvé eurn moe rustn lik by camiongs.
Geschiedenisse
Ip 't ende van de joarn 1800 zyn z' uutgevondn omdat er ton mêer eetn nodig was deur d' Industriële revolutie en doardeur er ôok nog kê minder mensn beschikboar woarn vo te werkn in de landbouw, dus moest et werk lichter en rapper zyn of kunn goan gedoan weirdn. D'êeste werkten ip stôom moa ol zêre schoakeldn z'over ip verbrandiengsmoteurs. In Europa oltyd diesel, in Amerika gebruukn ze liever nafte. Den trekteur pakt verre over hêel de weireld de rolle over van trekbêestn.
Veiligheid
Olle moderne trekteurs zyn nu ôok vôorzien met e veiligheidskôoie zoda aje zoe ommekêern, nie ondern trekteur kunt gesmeierd weirdn. In zukke veiligheidscabine kunn ze ton ôok mêer luxe steekn nateurlik lik radio's en zetels me stoffe ip of zelfs lêer.
Vysboormachien
thumb|E zwoare vysboormachienE vysboormachien (Zuud-West-Vloandern: vysbôormassine, round Yper: vyzeuze) is nen tournavys me en instelboare snelheid en koppel (macht) die lienks en rechts kan droaien deur middel van ne moteur. Ze kan oftewel ip accu's of pils werkn of ip het 230 Volt wisselstrôomnet.
Yves Vanderhaeghe
Yves Vanderhaeghe (Roeseloare, 30 januoari 1970) was e foetbolliest en trainer. Sinds 4 oktober 2017 is hij hoofdcoach van AA Gent. Ze beste posiesje is ossan verdedignde middnvelder ewist, e plekke woa da zyn kwaliteitn ideoal vôorn woarn. En indeliks talent wos 'n nie, mor deur e masse te werkn en dervôorn te leevn, is 'n egliek êen van de belangrykste Belgische spelers van de latste 15 joar ekommn. Uutendelik is 'n 3 keirs Kampioen van België ekommn met Anderlecht.
Jeugd
Vanderhaeghe et in ze jeugd espeeld byn Club Roeseloare, tout at 'n in 1986 veruusde no Cercle Brugge. At 'n zeevntiene wos, is er by nem en ersntumor evoundn en wos 'n verre dôod. Deur cortisoonn is 'n derdeure erocht, mo 't peisde niemand dat 'n nog eisn proffoetbolliest gienke kommn. Achter dat 'n geneezn wos, is 'n were ekêerd no Club Roeseloare, woamei dat 'n 4 joar in derde klasse speelde.
Profcarrière
Vanderhaeghe is mo loate en echtn topfoetbolliest ekommn, want de twi joar derup (1992-1994) gienk 'n in twidde klasse gon speeln by Moeschroen. In 1994 kus 'n toune eindelik in êeste klasse gon speeln, byn Eendracht Aalst. Doar at 'n êentige goeie joarn en in 1997 gienk 'n were no Moeschroen, die oundertusschn in êeste zaat. E speelde doar indeliks goed en drie joar loater (achter dat 'n at 'n 29 wos in 1999 voun 'n êeste kêe Rôodn Duvel kwaam) kochte Anderlecht nem. 't Woarn vele twyfels over dienn transfer, mo ne kwaam ol zêre êen van de vaste weirdn, die verre olle matchn speelde (at 'n gin neuke adde). Ollêne in ze latste joar byn Anderlecht (2006-2007) zaat 'n mêer up 'n bank of etwot aars en in januoari zette 'n e krabbel ounder e countract byn Roeseloare. Deur e zwoare neuke an ze knie, et 'n byn Roeseloare nie vele kunn speeln en ne besliste van uut te schêen me foetbol.
Up 3 meie 2008 gienk 'n up Schiervelde en ofscheid krygn (tope me Koen De Vleeschauwer, die nor Oudenoarde gienk), mor e wos in zyn lochtienk an 't werkn en adde der nie up elet oe loate dat ol wos, woadeure dat 'n en bitje te loate kwaam en dat 'n dus ounchance adde en gin uldigienge krêeg.
Rôo Duvels
Up 30 meie van 1999 speelde 'n voun 'n êeste kêe me de Rôo Duvels, in Osaka teegn Peru (1-1). In de 48 interlands dat 'n espeeld et (33ste plekke in de geschiedenisse van 't Belgisch foetbol, tope met Anoul, Hanon en Erwin Vanderbergh), et 'n 2 goals emakt. E speelde up 't Europees Kampioenschap van 2000 (in België en Olland, deruut in d'êeste rouden) en 't Weireldkampioenschap van 2002 (in Japan en Zuud-Korea, twidde roude oald teegn Brazilië).
Rounde van Vrankryk
thumb|Den arrivee thumb|De commentoators in under boxen thumb|E masse volk ip de Charles van de Kerckhoveloan
Luk Alloo
thumb|Luk Alloo Luk Alloo (Blanknberge, 25 moarte 1963) is achter dat ie begost wos als researcher vo TV-programma's, presentateur van TV-programma's gewordn, zowel ip VTM, TV6 als ip VRT. De noadruk lag doaby vôorol ip 't interviewen van bekende Vloamiengn, zowel ip een serieuze als ip een minder serieuze maniere.
Rounde van Vrankryk
De Rounde van Vrankryk of kortweg den Tour (van 't Frans: Tour de France) is e meerdoagse koers grôtendêels deur Vrankryk. De Tour is ountstoan in 1903, g'organiseerd deur Henri Desgrange.
De Tour deurt drie weekn mei olle doage een etappe, ofgewisseld mei e drietal rustdoagn. 't Is de belangrikste wielerkoers in 't joar mei 't mêeste prestige. Da komt omda je als coureur vanolles moe kunn: bergop ryen, lange vlakke rittn teegn 50 ter eure, tydryen, tope werkn mei je ploegmoatn, inspanniengn kunn doseern, enzovoors.
De recordouder is Lance Armstrong die de Rounde 7 keirs gewounn et mo deen zen overwinniengn en ze were ofgepakt omdatn on de pikeurn a gezetn. Jacques Anquetil, Eddy Merckx, Bernard Hinault, Miguel Indurain en em vuuf kêers gewounn.
Mêervoudige winnoars
Noamn die skêef stoan zyn coureurs die nog olsan koersn.
Mêeste etappezeges
Noamn die skêef stoan zyn coureurs die nog olsan koersn.
Buutnland
De loatste decennia es de Rounde van Vrankryk dikkels in 't buutnland van gestart, vo ton were achter êenigte etappes in Vrankryk uut te komn. De volgnde landn en steedn in 't buutnland mochtn ol nen kêe d'n Tourstart ("Le Grand Départ") organizeern:
Vienkezettieng
E vienkezettieng is e wedstryd woaby da eigenoars van vienkn optêekn oevele kêers da nunder veugel schufelt. 't Is e sport die redelik populair is in West-Vloandern, in 't bezounder by gepensioneerde menschn.
Geschiedenisse
Volgens geschiedsschryvers bestoat de sport zekers ol sedert 1595: d'r zyn spôorn van e vienkezettieng in Yper. In 't begun woarn de kôoin moa klêne ('kattebete' noemnde ze). Moa nu zyn d'omstandigeedn styf verbeterd. Vroeger, toen da de menschn nog ni zo styf begoan woarn mi de bêestjes, duvnde ze nunder vienke oek blend moakn: azo wos'n miender ofeleid. Dat is verboodn sedert 1916, deur de Duutschers. Die martelieng wos ten ander ni nôdig: de kôoi e bitje dounkerder moakn is ol enoeg om 'n veugel te doen schufeln.
Museum
D'r bestoat in hêel de weireld moar êen Vienkemuseum. Da stoat in Ulste (dêelgemêente van Oarelbeke).
Boeken over 't Vlams
Een bibliografie met betrekkienge tot 't Vlams of Vloandern met een korte appreciasie.
Toornvalke
thumb|Falco tinnunculus De toornvalke (Falco tinnunculus) es nen rôofveugel uut de familie van de valkachtign. Ie komt in hêel Europa vôorn.
Uutzicht
De toornvalke es de klêenste dagrôofveugel van Europa, tussn de 31 en de 37 cm, me nen redelik lange steirt. 't Manneke es bruun-rôod ip zyne rugge, me zwarte stippels. Zyne kop en steirt zyn grys. Het vrouwke eit in de plekke ne rôodbruune kop en nen rôodbruune steirt en tweise bandn.
Verspreidienge
thumb|left|Verspreidienge as joarveugel (groen) en as zomergast (gilve) Ge keunt de toornvalke dikwyls zien langs de otostrade, in zyn typische biddnde oudienge. Da doet ie omda't ie een prôoie zoekt of gezien eit. Ge vindt em verder vôorol in oopn gecultiveerde landschappn, klêne boskes, in dorpn en soms in steedn.
Eet'n
Ie joagt et liefst in parkn en wein, omdat ie in et korte ges gemakkelik de muuzn kan zien. Ie eet olle sôortn muuzn: veldmuuzn, woelmuuzn, bosmuuzn, spitsmuuzn, moar ôok reptieln en grôte insektn stoan ip zyn menu. Soms zoudt ie jounge en verzwakte veugels durvn eetn.
Biddn
125px 125px 125px
Toornvalkn kunn'n stille in de lucht hangn mè rapbewegende vleugels ("biddn") en een uutgesprêde steirt. Binst het biddn kykn ze noa beneen up zoek noar under prôoie. On ze der êen gevoundn hèn duukn ze der ton up.
Levenswyze
Gelik ol de veugels legt de toornvalke eiers, êne kêe per joar in de periode van april tot juni. Zyn nest makt ie in rotsgerrn, in meurgoatn en in oude nestn van kroain of andere veugels. 't Wuvetje legt 4 tot 6 eiers dien der rôodbruun uutzien, me plekkn ip. 't Deurt oungeveer een moand to da ze uutgebroed zyn en nog ne kêe een moand loater keunn de kieksjes vliegn.
Josuë Dupon
thumb| Josuë Dupon Josuë Dupon (ook Josué of Josue Dupon) (Ichtegem, 22 meie 1864 - Berchem (Antwerpn), 13 oktober 1935) was e West-Vlamschn beeldhouwer en graveur.
Je volgde oavendlessn an den academie van Roeseloare en Antwerpn (1884) en loater an 't Nationaal Hoger Instituut vo Schone Kunstn (1887).
Achter zyn studies het ie êest 'n ende gewerkt in den atelier van beeldhouwer Clement Carbon in Roeseloare. In 1891 het ie e goudn medaille g'hoald met de beeldngroep Samson en de lêeuw en j' is ook twiddn g'endigd in de Prys van Rome vo beeldhouwkunste. Jules Lagae wos e moat van hem. Vanof 1905 toet in 1934 gaf 't  ie lesse beeldhouwkunste an den academie van Antwerpn.
Werk
Josuë Dupon is surtout bekend gerakt vo zyn realistische beeldn van exotische bêestn. Zyn beeld de Kemeldryver en twêe groepn beeldn in brons stoan an den entree van de Zoo van Antwerpn.
Je makte ook bustes, oorlogsmonumentn (Ichtegem, Berchem, Hoogstroatn, Roeseloare) en openboare monumentn, lik 't ruterstandbeeld van Constant Lievens in Môoslee (1929).
't Beeld Vint met de pelikoan wos 't vôorontwerp in brons vo de centroale figeure in e fonteine an de Kunstberg in Brussel. By verbouwiengn in 1958 hen ze die fonteine weggedoan en 't beeld verhuusde noa 't Unesco-roundpunt dichte by de stoasje in Brugge.
Radio 2 West-Vlaanderen
Radio2 in West-Vloandern (Nederlands: Radio 2 West-Vlaanderen) es de West-Vlamse ountkoppelienge va Radio 2, de populaire radiozender van de VRT. Noast het nationoale omroepcentrum in Brussel zyn der per provincie ôok lokoale utzendingn. Voo West-Vloandern gebeurt da vanut Kortryk, de omroepgebouwn woarn êest gevestigd an et Conservatoriumpling in Kortryk, moar ze zyn in 2003 verust noo 't Ôoghe, an de Xpo-alln.
Ontkoppelienge
Der es moa 1 moment ip ne weirkdag woarip dat Radio 2 ountkoppeld es en dade es over de noene va 12 tot 13
Avondpost es afgeschaft in 2015 en start joen dag in West-Vloandrn es in 2023 afgeschaft
Frequentie
Radio 2 West-Vloandern es te pakk'n ip den FM band ip 100.1 Mhz
Externe koppelienge
De regionoaln website va Radio 2
Josuë Dupon
Olympische Speeln
In 1936 kreeg Josuë Dupon postuum e bronzn medaille ip de Kunstwedstrydn van d' Olympische Speeln. Die wedstrydn woarn e dêel van de Speeln tusschn 1912 en 1948.
Slag by Pavia (1525)
thumb|right|300px|Slag by Pavia deur Juan de la Corte De Slag by Pavia (24 februoari 1525) was e gevecht binst den Italioanschn oorloge van 1521–1526, woarin dat de Franschn keunink Frans I verlôor van keizer Karel V. Deur die nederloage wierd ’n gedwoungn van z’n ansproakn ip Nôord-Itoalië ip te geevn en Karel V krêeg nu de macht.
D'Italioansche oorloogn woarn begost in 1494. Itoalië was binst de Renaissance verdêeld in verschillige rivaliserende stoatn die bedreigd wierdn deur d' Europeesche grôotmachtn van dien tyd, surtout Frankryk en Spanje. D’r vochtn Zwitsersche landsknechtn mee.
Fendt
thumb|300px|Fendt 818 Fendt is een Duuts merk van landbouwmachinn, ipgericht deur de gebroers Fendt. 't Merk is ipgericht in de stad Marktoberdorf in de Duutse deelstoat Beiern. Fendt èi begunn mè 't moakn van trekteurs, moa makt tegenwôordig ôok pikdeschers en boalenpersn. Et typisch kleur van Fendt is groen.
In 1930 maktn ze underne êeste trekteur me 6 pk wa sterk was vo dien tyd. Dien trekteur kreeg as noame Dieselroß. Fendt i nog olsan bekend vo under kwaliteit mo wel nog redelik diere. Ze moakn ôok nie geweun trekteurs moar probeern constant vernieuwiengn en verbeteriengn in under nieuwe modelln te steekn.
Sinds 1997 is Fendt ôok dêel van AGCO.
Nieuwste typn
De Fendt 939 is et latste nieuw type van Fendt-tracteurs. Diene tracteur kan tot 60 km/h en èit 390 pk.
Ip e beurze van landbouwtechniek in 2007 liet Fendt e hêel nieuw model zien. De Fendt Trisix èit 540 pk (!) en kan wel 63 km/h oaln. Ze gebruukn doavo wel 2 aparte andryviengn. Diene tracteur weegt 19 ton en j' èit 3 aparte assn. Z' èin ton gezeid da ze diene tracteur pas gingn begunn te moakn in 2009.
North West England
thumb|North West England North West England (Letterlik: Nôordwest-Iengeland), is een Iengelsche regio met een ippervlak van 14.165 km² en à peu près 6,8 miljoen inweuners.
De regio bestoat uut de volgnde groafschappn en unitary authorities:
16 juni
16 juni is den 167stn dag van 't joar (168stn dag in e schrikkeljoar) in de gregorioansche kalender. 't Volgn nog 198 doagn tout 't ende van 't joar.
Facebook
thumb Facebook da is e sociale netwerksite. Sinds meie va 2008 bestoat der e versje va in 't Nederlands. In december va 2008 begost de site te groein me zesoenderd-duust nieuwe profieln up e dag. In april va 2009 ad Facebook ol meer of twioenderd miljoen actieve mensn, en vuuf moandn loatre woarn da der ol fiftig miljoen mêer. In juli va 2010 ad Facebook ol in totoal een olf miljaar gebrukers en das oengeveer zeevn procent va olle mensn up de weireld.
Mesolithicum
Et mesolithicum of den middnsteentyd es de periode tusschn et paleolithicum en neolithicum. Die periode begunt an ’t ende van den letstn ystyd, 12 à 10.000 joar geleen. Omda de landbouw em bitje mè ne kee over Europa verspreidde, endigt et mesoliticum nie overal up 't zelste moment.
Veranderiengn van klimoat
Et mesolithicum begunt t'ope mè et holoceen, achter den letstn ystyd. 't Klimoat komt warmer, en in e periode van 5.000 joar smeltn de yskappn grootndeels of en stygt et niveau van de zeespegel mè meer of 40 mèter.
In nen toamelikkn kortn tyd kwom d'r in Europa en Noord-Amerika e gemoatigd klimoat.
Groavn van Thèviec - Museum van Toulouse
Groavn en skelettn, gevoundn ip 't eilandje Thèviec in Bretagne:
Veranderiengn van levensgewuntn
Deur die rappe upwarmienge stiervn verschillige beestesoortn lik den mammoet, den oolnbeir en de wuloarigen neusoorn an 't begun van et holoceen uut. De mienschn moestn dus noodgedwoungn zelve voor under teetn begunn te zorgn. Ze begostn an akkerbouw te doene en beestn te domestiqueern. ’t Woarn surtout de wuuvn die up de veldn vrochtnden binst da de vintn bleevn joagn en vo ’t vee zorgden.
Dienen overgank van joager-verzoameloare noa sedentair gebeurde geleidelik an. Da begoste mè klene groepn van mienschn die up dezelste plekke bleevn, juste lange genoeg voe ene kee te keunn zoain en t’oogstn. Me noemn datte seizoensdorpn. De mienschn pasten under goed an an die nieuwe omstandigeedn en de bevolkienge begoste te gruujn.
Voundstn bewyzn dat de bewerkiengstechniek van viersteen (silex) vodder verfynde noar klindere, scherpere schrepers en pylpuntn (microlietn). Da kwam omda silexsteen oe langer oe moelikker te vindn wos. Et gebruuk van pyl en boge gerakt meer en meer courant.
Mesolithicum lik apart tydvak?
Den term mesolithicum es minder en minder gebruukt. Weetnschappers anzien d’oudste periode van et mesolithicum lik e voortzettienge van et paleolithicum. En de vernieuwiengn an ’t ende van et mesolithicum (sedentaire mienschn die an landbouw en veeteelt begunn te doene) lik et begun van et neolithicum.
Egied Strubbe
Egied Strubbe (Brugge, 23 november 1897 - Brugge, 7 november 1970) was een prof geschiedenisse an d'univ in Gent.
1182
1179 - 1180 - 1181 - 1182 - 1183 - 1184 - 1185 't Joar 1182 is 't 82e joar in de 12e eeuwe volgenst de christelikke joartellienge.
958
955 - 956 - 957 - 958 - 959 - 960 - 961 't Joar 958 is 't 58e joar in de 10e eeuwe volgenst de christelikke joartellienge.
Egied Strubbe
Afkomste en studies
Egied was de zeune van Joseph Strubbe, een importateur van hout, die gemeenteroodslid was in Brugge (1878-1895), provincieroodslid (1890-1894) en volksvertegenwoordiger (1908-1912). Egied dei zyn studies in 't Sint-Lodewykscollege in Brugge en 't Sint-Jozefscollege in Turnoet. Je studeerde rechtn an de Katholiek Universiteit van Leuven, wo dat ie promoveerde toe doctor in de rechten in 1921. Broere van Andre Strubbe licentioot handels en consulaire wetenschappen, historicus.
Mullebeke
Geskienisse
Den êeste kêer da ze Mullebeke mee noame vermeld èn, wos round 1100. In dien tyde noemde Mullebeke = Mulenbeca. D'r is echtre ol gewag gemoakt van e kerke odoar in 't joar 1000. In feite is de betêkenisse van de noame nie moeilik te achteroaln. 't Goat em over e nederzettienge mê ne meulne an e beke (Devebeke).
Egied Strubbe
Carriere
Toe by 't begun van de Twidde Wêreldoorlog bleeft ie avecoot an de balie in Brugge. Ondertusschen was zyn interesse vo rechtsgeschienisse ipgewekt deur Brugsche historiekers lik Camiel Callewaert en Henri de Sagher. Van 1922 voort toe an zyn dood wast ie medewerker by de Société d'Emulation de Bruges. Vanof 1931 gaf tie an d'univ in Gent de vriee cursus geschiedenisse van 't oud-voaderlans recht. In 1935 wiert ie deeltieds benoemd vor Algemene Rechtsgeschienisse. Vanof 1938 gaf tie Paleografie van de Middeleeuwn, en vanof 1940 Oorkondenleer van de Middeleeuwn.
Mullebeke
Geskienisse
Round 1500 telde de gemêente om en by de 2000 inweuners, wa in dien tyde nie winne wos.
Krôonvloandern
Krôonvloandern is de benoamienge vo ’t dêel van ‘t Groafschap Vloandern, ten westn van de Schelde, dat in lêen was van de Fransche keuningn sedert ‘t Verdrag van Verdun in 843. In ’t begun van de 11ste eeuwe, ounder Boudewyn IV met den Board, kreegt de groaf van Vloandern ôok lêengebiedn van de keizer van ’t Duuts Illig Rôoms Ryk, Ryksvloandern genoemd.
Mullebeke
Geskienisse
De baronie van Mullebeke wos van 't ende van de 15ste êeuwe tot 't ende van de 18de êeuwe in 't bezit van de "familie de Beer". Ridder Jan de Beer, zegelbewoarder van hertog Karel de Stoute, wos d'n êestn. De familie weunde ip 't kastêel van Ter Borcht. Azo komt et wok da Mullebeke een beir in ze skild voert. Den beir van Meulebeke|thumb|left
Egied Strubbe
Carriere
Vele jaaren was tie verantwoordelik, tope met Ganshof en Van Werveke, vor d'ipleidinge van de mediëvisten in Gent. Je gink in 1967 ip pensioen.
Krôonvloandern
In 1525 verlôor de Franschn keunink Frans I de Slag by Pavia van Karel V, binst den Italioanschn oorloge van 1521-1526. By de vredesverdroagn die d’r ip volgdn, de Vrede van Madrid in 1526 en de Damesvrede van Kameryk in 1529, woaby da Karel V vertegenwoordigd was deur z’n tante Margaretha van Oostnryk en Frans I deur z’n moeder Louise van Savoye, most de keunink van Frankryk z’n ansproakn ipgeevn ip ‘t Ertogdom Milaan, ‘t Keuninkryk Napels, Franche-Comté, Doornik, Artesië en Krôonvloandern.
Rinnegelst
Rinnegelst (Nederlands: Reningelst) is e parochie en e dêelgemêente van Poperienge van oungeveer 1400 inweuners.
Mullebeke
Geskienisse
't Odste gebouw da me nog en in de gemêente, is de Kapelle van Oeze Lieve Vrouwe te Ruste in Moarlôpe. Moarlôpe is een prochie van Mullebeke en is in feite ontstoan round die kapelle. Die kapelle is doar in de zestiende êeuwe gezet gewist deur ne telg van 't geslacht De Beer. Die wos in de bussn rond Moarlôpe an't joagn toun dat ie wier overvolln van e wilde bêeste. Ie anriep Oeze Lieve Vrouwe en de bêeste liep weg. Ut dank et ie die kapelle doa toun gezet.
Rinnegelst
De noame
D'oudste vermeldienge is Rinnigelles in 1107. Da zoudt 't zeste wulln zeggn lik Renienge, mo toune in 't klêne (-elles), dus Rinno (Germoansche noame, da zoudt kunn e roepnoame zyn van Reinhardt, Reinbert of Reinboud) en -inga (van), van 't voolk van Rinno. In tydn peizdn ze dat dadde elzebusschn van Rinno (of ze famille) wulde zeggn, mo dat zoudt e misse zyn die der ekommn is omdat -elles trekt up 't wôord elze.
Mullebeke
Geskienisse
Mullebeke kende round 1900 round de 12 meulns. Vandoage skiet er jammergenoeg moa êen over, de reste èn ze moetn ofbrekn of zyn kapotgeskootn gewist in de twjêe oorloogn. Dien die 't er nog stoat, noemt den Dèrnemeulne (Herentmolen) en is achter de Twêedn Oorlooge were ipgebouwd gewist me odde stikken van andere meulns. Tut 1992 wos 't er nog nen twidn, moa die è ze moetn ofbrekn vo de Randweg an te legn. Ze on de Bosterotmeulne (Bosterhoutmolen) geweune in stikn en brokn langs de boane geleid woa dat ie loag weg te vortn. Brugge èt de stikn gelukke ipgekocht en ze gerestaureerd. De meulne stoa nu ip de vestienge en is ommegedoopt gewist tut Koeleweimeulne. Mullebeke ligt noh oltyd in 't Meulnland en de veloroute van't Meulnland ljopt er wok deure.
Egied Strubbe
Carriere
Buten den univ was tie één van de promoteurs van 't Groeningemuseum, een musée vo schilderkunste in Brugge. Je was ook promoteur van 't Museum van Schone Kunsten van Latem en de Leiestreke in 1928.
Je was betrokken by vele wetenschappelikke uutgaven. Azo was tie bevoorbeeld groendlegger van de Belgisch-Nederlansche topewerkinge vor d'uutgave van de teksten van de Grote Raad van Mechelen in 1966/1971, d'uutgave van de twoalfde-eeuwse encyclopedie, 't Liber Floridus in 1968, patroneerde tie de studie van de Middeleeuwsen aan 't univ van Orléans en zat hie sedert 1950 in de redactie van 't internationol "Tijdschrift voor Rechtsgeschiedenis".
Sedert 1932 was tie lid van de 'Keuninklikke Commissie vor d'Uutgave van Oude Wetten en Verordeningn van België', sedert 1955 was tie lid van de 'Keuninklike Commissie vor Geschienisse' en in 1946 was tie ol lid gewordn van de 'Keuninklikke Vlamsche Academie vor de Wetenschappen, Lettern, en Schone Kunsten van België' en van de 'Keuninklike Commissie vor Volkskunde'.
Mullebeke
Geskienisse
Mullebeke was in 't midden van vôrige jiwwe bekend vôa de "messetrekkers". Oater iemand van buten de gemjinte probeerde te vrijen me n'meiske van Mullebeke, dan woarn de lokoale joengens nie benauwd om tussen te komen en zelfs me messen te vechten.
Leonardo da Vinci
thumb|right|Blommentapyt van de 'Man van Vitrius' van Leonardo da Vinci in [[Brugge]] Leonardo da Vinci (oenbekend (Itoalië), 15 april 1452 - Cloux (nu Clos-Lucé) (Vrankryk), 2 meie 1519) wier geboorn ols de bastoardzeune van een notoaris en een boerinnetje. Je was een beroemden Italioansen architect, uutviender, ingenieur, filosoof, sterrekundigen, nateurkundigen, scheikundigen, biltouwer, schryver, schilder en componist uut de pèriode van de Renaissance. Je wordt anzien ols het schoolvoorbild van et renaissance-ideal van de uomo universale en ols genie.
Mullebeke
Prochies
Mullebeke is in de joarn tseevnte nie gefusioneerd gewist me andre gemjintn en is dus ip zyn eign. D'r zyn echtre wel 4 weunkern die elk ulder eign kerke en boasisskole èn. Me klapn ier ovre St. Amandus, 'd woafdprochie met ongeveer 8,000 inweuners, Moarlope, 't Veld en de Panders. De latste drie èn ongevere elk 1,000 inweuners. Ol't woppe 11,000 inweuners dus. De Panders lign ip't woahste punt van de gemjinte: 36.25 meetre. Van doar ut é je by skwoan were utzicht over de Mandelvaleie en zie'j zelfs tut an de Klusberg an de Skelde.
Leonardo da Vinci
't Mêest gekend is 't ie deur zun schilderyen: Et Laste Avoundmoal, de Mona Lisa vo der moar een poar te noemn. Van de bilden dat ie gekapt eet is 't er gèn èèn bewoard gebleevn. Der zyn de latste joarn verschilligste schryvers die sugereern dat er in z'n schilderyen verborgen boodschappn zitten womee dat ie teegn de kerke protesteerde zounder dan ze da zelve deur aan. De populairsten van die schryvers is Dan Brown me z'n Da Vinci Code, mo vele beter is Javier Sierra me Het Laatste Avoundmaal.
Sites over 't Vlams
Sites over t'Vlams thumb|Blankenbergs gebed OLV van Meetkerke Ier ollêene links noar sites die wa deftigs te zeggen ein over t'Vlams.
Leonardo da Vinci
Neffest kunstenoare was 't ie ook nog uutviender-ingenieur. Je schrêef styf veel ip in z'n antekenboeken, wo dan der bikans 8000 bladzyden van were gevounden zyn. Da were vienden is mo in de 19ste êeuwe gebeurd. Volgenst sommigste was Leonardo z'n tyd verre voruut en was 't ie een echte genie. Andere wyzen der ip dat er in dien tyd vele uutvienders-ingenieurs woaren (kyk mo no Simon Stevin) die ol under gedachten ip papier zettigen vor on ze deur den èèn of den anderen keunink e kè gevroagd wieren vor under me 't êen of 't ander t'elpen, mêestol in probleemn van orloge.
Mullebeke
Vermoak
D'êeste weke van juli is 't er altyd veel ambiance op de platse omdat der olsan Bèrefjistn zin. 't Is vele te doen voar de kientjes en voar de joenge gastn. En oat ton doenker is zyn der iptredens en vierwerk.
Leonardo da Vinci
Externe koppeliengn
Leonardo zun schilderyen
Mullebeke
Ter Borcht
Ter Bort (Ter Borcht) is e recreoatie- en sportcentrum an de rand van de Mullebeekse weunkerne. Woa da je teegnwoorde voebolveldn en ol sportgebouwn et, wos't er overtyd aljinne ne mèès en't kastjil. Ze èn die stikn in de joarn tseevnte ipgewoogd en begost metn bouw. In feite is da compleks veel te grwoat vo e gemjinte gelik Mullebeke mo da komt ton wok omdat er doar e midlboare sportskole is: de VILO. Da is iet uniek in Vloandern zeker deur't feit da 't internoat vwo de ljirliengn verplicht is. Ge kunt u doar onder andere specializeern in voebol, tennis, zwemn en peirdryn.
Egied Strubbe
Carriere
In 1968 kreeg tie ook nog een doctoraat honoris causa in Leidn.
Meer info
STRUBBE, EGIED, De luister van ons oude recht. Verzamelde rechtshistorische studies, Faculteit der Rechtsgeschiedenis Rijksuniversiteit Gent, Uitgeverij Elsevier-Sequoia, Brussel, 1973.
Glen Benton
thumb|Glen Benton in 2009 Glen Benton (Tampa, Florida, 21 septembre 1967) is nen Amerikoansn deathmetalbassist en vocalist. Ie stoat bekend als de frontman van den antichristelikn deathmetalband Deicide. Z'n basgeluud klienkt styf lêge, brutoal en agressief, en is e belangryk oenderdeel van euder muziek.